Weddings | DJGert.co.za
by Gert van Niekerk | Nov 6, 2016 | Troue, Weddings |
C. Louis Leipoldt het gesê Oktober is die mooiste maand, maar ek het Mont Rouge nog nooit so mooi gesien soos tydens hierdie troue aan die begin van November nie – miskien het dit maar net oorgeloop van Oktober af! http://djgert.co.za/wp-content/uploads/2016/11/GOBOnosound.mp4 Inge Rix en Phillip Nel het besluit om hier te trou, en onder die bekwame leiding van Inge se troubeplanner/vriendin/strooimeisie Stephanie het hulle 'n troue gehad wat so mooi was soos die omgewing waarin dit gehou is. Nagenoeg 120 gaste het by die pragtige driffie gesit en wag vir Inge om op te daag, terwyl Phillip senuweeagtig saam met sy strooijonkers rondgestaan en wag het. Eindelik het Inge en haar gevolg opgedaag en ingestap op "Darling" van Majozi. Inge was beeldskoon getooi – soveel so dat Phillip 'n paar trane moes wegpink! Inge moes self 'n paar keer diep asemhaal voordat Pastoor Dave Basson van die Kingdom Light Church kon begin om sy ernstige boodskap in 'n baie ligte luim oorgedra het. Nadat die tweetjies wettig getroud verklaar is het hulle die huweliksregister in die saal gaan teken, en die gaste het 'n erewag gevorm van die saal se uitgang af na die lapa om hulle met roosblare te bestrooi. By die lapa is 'n heerlike broodtafel as canapés bedien, en allerhande interessante drankies en ook draai-roomyse is voorgesit. Fotograaf Liesl Basson en haar assistent het foto's van die bruidspaar saam met hulle gaste geneem op die grasperk rondom die lapa totdat die bruidspaar saam met Liesl weg is vir hulle fotosessie tydens die "goue uur" van lig net voor sonsondergang. Die gaste het op hulle eie tyd na die saal begin...
Philip en Anushka Smit troue, Eensgezind, Durbanville
by Gert van Niekerk | Oct 23, 2016 | Troue, Weddings |
http://djgert.co.za/wp-content/uploads/2016/11/AnushkaPhilipGOBOsml.mp4 Mens kan amper nie glo dat daar binne 'n paar minute se ry van Durbanville af daar so 'n pragtige onthaalsaal soos Eensgezind kan wees nie. Met 'n groot saal wat uitloop op 'n pragtige stoep wat uitkyk oor 'n dam, is dit werklik 'n idilliese venue. En dit is op hierdie stoep waar Philip en Anushka aan mekaar trou gesweer het op 'n heerlike Saterdagmiddag. Met die instap van die gevolg en Anushka was dit al duidelik dat hierdie 'n spesiale troue gaan wees. Ds Jaco van Dyk het die diens pragtig gelei rondom die tema van heuning en bye, en daar was vir die oud-getroudes ook 'n boodskap of twee gewees. Na die formulier aan die bruidspaar voorgehou is en hulle JA gesê het, het Philip vir Anushka gesoen, en hulle is toe weg om die register te gaan teken. Die gaste het buite vir die twee gaan wag om hulle met roosblare te bestrooi, en toe is daar op die stoep heerlike canapés bedien met lekker koel drankies om die gaste se onmiddelike dors te les. Die bruidspaar het saam met die fotograaf verdwyn vir hulle foto-sessie, en hulle het so skuins voor 7 by die onthaal aangesluit. Nadat 'n heerlike hoender-voorgereg bedien is, is die heildronke afgehandel, en Philip het sy bedankings met soveel moontlik grasie hanteer. Hierna is 'n ongelooflike buffet as hoofgereg voorgesit – voorwaar van die lekkerste wat ek nog by 'n troue geëet het! Teen hierdie tyd het die gaste se voete al gejeuk om te dans, en die bruidspaar het die dansvloer geopen met Adele se "One and only", maar...